|  |
| --- |
| **СПРАВКА****ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ПРОВЕДЕНАТА ОБЩЕСТВЕНА КОНСУЛТАЦИЯ НА ПРОЕКТА НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 7 ОТ 2015 Г. ЗА ПРИЛАГАНЕ НА МЯРКА 10 „АГРОЕКОЛОГИЯ И КЛИМАТ“ ОТ ПРОГРАМАТА ЗА РАЗВИТИЕ НА СЕЛСКИТЕ РАЙОНИ ЗА ПЕРИОДА 2014 – 2020 Г.** |

| **№** | **Организация/потребител****(вкл. начина на получаване на предложението)** | **Бележки и предложения** | **Приети/****неприети** | **Мотиви** |
| --- | --- | --- | --- | --- |
|  | Съюз на животновъдите в България – регистрирано в Министерство на земеделието – № 62-159 от 17.03.2022 г. | Във връзка с предложените изменения в ПРСР за периода 2014 – 2020 година и прилаганите дейности по направление „Традиционни практики за сезонна паша (пасторализъм)“ от мярка 10 „Агроекология и климат“ в националните паркове и писмо от МОСВ с № 05-08-325/ 14.02.2022 г. до национални паркове, с което се определя издаването на разрешителни за паша предимно на бенефициенти с овце и появата на нови желаещи собственици на овце. |  |  |
| Би било редно да бъде открит прием по мярка 10 „Агроекология и климат“ за бенефициенти с овце. |  |  |
|  |  | в Чл. 8 - на Наредбата се създава ал. 5 |  |  |
|  |  | Отваря се нов прием за кандидати с овце по направление „Традиционни практики за сезонна паша“ (Пасторализъм) в национални паркове. | Приема се |  |
|  | Национална био асоциация – регистрирано в Министерство на земеделието – № 15-189 от 24.03.2022 г. | След като се запознахме с:- проекта на НИД на Наредба №7/2015 г. за прилагане на мярка 10 „Агроекология и климат“, качен на интернет сайта на МЗм и Доклад към визирания проект на наредба, в законоустановения срок, изразяваме пред Вас и нашето становище |  |  |
| През миналата година по направление „Контрол на почвената ерозия“ се въведе изменение в дейността на мярката, като се изискваше от земеделските стопани, да започнат да окопават вътрешно редовото пространство на трайните насаждения. Като за сметка на това Дирекция РСР, увеличи компенсаторното плащане за новата дейност с подигравателното 1 €/ха /евро/.Това от своя страна доведе до изключително затруднение в целия земеделски бранш отглеждащ трайни насаждения, причини изключително много загуби и пропуснати ползи, като подейства изключително неблагоприятно на цялата природощадяща дейност на земеделските стопани, прилагащи мярката.Обективираме нашето твърдение със следните факти: |  |  |
|  |  | 1. Земеделските стопани значително увеличиха разходите си за почвообработка, след като се наложи да окопават целите вътрешно редови пространства, на площите си от трайни насаждения, което значително увеличи н разходните норми за гориво на единица площ.Увеличения разход на гориво от напълно излишната и необоснована операция, с която се извършва окопаване, значително увеличи вредните емисионни стойности на изгорели газове, конто машините излишно генерират в атмосферата в резултат на нормативната промяна. |  |  |
|  |  | 2. На стопаните се наложи, да окопават вече зачимените площи, намиращи се във вътрешно редовото пространство. По този начин се заличи цялата тяхна агроекологична дейност осъществявана през годините назад, за която дейност са получавали н подпомагане, именно да извършват окосяване, за да се зачими цялата площ на парцелите заети с трайни насаждения. |  |  |
|  |  | 3. Окопаните площи, във вътрешно редовото пространство изключително много затрудни отглеждането на трайните насаждения, като нанесе и не малки щети върху тях, като: |  |  |
|  |  | - дейността нанесе щети върху кореновата система на насажденията; |  |  |
|  |  | - върху вече окопаваните площи, започна да изниква друг вид трева, различна от нискостеблената в масива, която предизвика изключително голямо ново заплевяване на нивите, тъй като там намират благоприятно място за съществуване високостеблени треви, които иначе ги нямаше в масивите, тъй като бяха вече зачимени; |  |  |
|  |  | - след дъждовен период на окопаната площи се образува сбор на вода п кал, което пречи на преминаването на машините или работниците впоследствие; |  |  |
|  |  | - във вътрешно редовото пространство, намираха убежище н много животински видове, като влечуги, костенурки, птици - пъдпъдъци, фазани, гургулици и др. От момента в който започнахме да окопаваме, всички тези местообитания и гнезда на животни тотално се унищожиха. Голяма част от животните, конто обитаваха местата около дърветата, загинаха или останаха без поколение, тъй като погинаха от механизацията и изискването да окопаваме това пространство. |  |  |
|  |  | 4. Всички земеделски стопани, които започнаха да прилагат окопаване на вътрешно редовото пространство, се сблъскаха с тотални щети и загуба на продукция. Механизираната техника за да извърши тази дейност, преминава изключително близко до насажденията, от една страна това причинява щети по самата техника (счупени прозорци, изкривени огледала, врати, фарове и др.), а от друга страна се предизвика погиване на значителна част от реколтата, тъй като плодовете падаха на земята, след като премине техниката. |  |  |
|  |  | 5. В изпълнение на своето законово задължение ДФ „Земеделие“ – РА, започна да извършва теренни проверки по направление „Контрол на почвената ерозия“, съобразно новите изисквания по дейността. Малкото разумни земеделци, които отказаха да изпълнят тези нелепи услови по мярката, бяха санкционирани жестоко, което доведе и до финансови затруднения при същите, тъй като не можаха да получат подпомагане. |  |  |
|  |  | Друга изключително зловредна промяна през миналата година е промяната, с която се изисква земеделските стопани да представят оценка по реда на базисните цени на трайните насаждения. Това се въведе уж да спрем заявяването на площи, конто не са в процес на плододаване. |  |  |
|  |  | Видно от резултатите от миналата кампания, тези очаквания изобщо не се оправдаха, но: |  |  |
|  |  | - нанесоха значителни финансови щети на земеделските стопани, които плащаха за тази недомислица, да нравят финансова оценка ма трайните си насаждения; |  |  |
|  |  | - не малка част от добросъвестните земеделски стопани нямаха възможност да платят това безумие и останаха без полагащото им се подпомагане. |  |  |
|  |  | Няма никаква логика мероприятия по контрол на почвената ерозия да се прилагат в насаждения, които плододават, а в неплододаващи да не се прилагат. Мярката касае опазване на почвата, и не зависи от периода на плододаване на културите! |  |  |
|  |  | Предвид гореизложеното, ние предлагаме: |  |  |
|  |  | 1. Да се отменят направените миналата година изменения, с които се въведе изискване да се окопават трайните насаждения във вътрешно редовото пространство. | Не се приема | Съгласно взето Решение на петнадесето заседание на Комитета за наблюдение (КН) на Програмата за развитие на селските райони (2014 – 2020) проведено на 22.12.2020 г., в т. 3 от заседанието, КН одобри предложенията за допълнение към 10-то изменение и допълнение на Програмата за развитие на селските райони (2014-2020) и упълномощи Управляващия орган на Програмата да го изпрати официално (чрез SFC) на Европейската комисия и даде мандат на Управляващия орган да договори окончателния вариант на промените в преговорния процес с Европейската комисия. Едно от измененията приети от КН е допълнението за поддържане на нисък тревостой на междуредовото затревяване и вътрешноредово окопаване на насажденията в дейността „затревяване на междуредията на лозята и трайните насаждения“. В допълнение, следва да се има предвид, че за изчисленията на конкретните нива на подпомагане по мярка 10 „Агроекология и климат“ в България е използван модел, оценяващ пропуснатите ползи и направените допълнителни разходи за всяко отделно направление на мярката и конкретните, допустими и изискуеми дейности. С изменението УО е актуализирал размерите на подпомагане, като актуализацията на Методологията е изготвена от доц. д-р Божидар Иванов, като описание на методологията и агрономическите прогнози и параметри, включително описание на базовите изисквания, посочени в член 28, параграф 2 от Регламент (ЕС) № 1305/2013, които имат отношение към всеки конкретен вид ангажимент, използвани като референтна точка при изчисленията за оправдаване на допълнителни разходи, пропуснати ползи поради поетия ангажимент. Методологията за определяне на компенсаторните плащания по мярка 10 „Агроекология и климат“, са изменени и актуализирани, и са приета с гласуване на петнадесетото заседание на Комитета за наблюдение (КН) на Програмата за развитие на селските райони (2014-2020) на 22.12.2020 г., от членовете на КН. В методологията за определяне на компенсаторните плащания по мярката се посочва, че „основните компоненти за изчисляване на плащането са механизираните дейности по окопаване на вътрешноредията и по-честото окосяване, за поддържане на нисък тревостой на междуредията“. Следва да се има предвид, че изискванията по наредбата за прилагане на мярката не биха могли да бъдaт различна от въведените и приети изменения на ПРСР. |
|  |  | 2. Изцяло да се отмени изискването да бъдат представяни безсмислени оценки по реда на наредбата за базисните цени на трайните насаждения. | Не се приема | Трайните насаждения, които са обект на подпомагане следва да са в период на плододаване по Наредбата за базисните цени на трайните насаждения, приета с Постановление № 151 на Министерския съвет от 1991 г. (обн., ДВ, бр. 65 от 1991 г.). Съгласно чл. 4 от Регламент (ЕС) № 1307/2013 на Европейския парламент и на Съвета от 17 декември 2013 година за установяване на правила за директни плащания за земеделски стопани по схеми за подпомагане в рамките на общата селскостопанска политика „трайни насаждения“ означава култури, за които не се прилага сеитбооборот, различни от постоянно затревени площи и постоянни пасища, които заемат земята в продължение на пет или повече години и дават реколта многократно…“ |
|  |  | Преди приемане на окончателния вариант на наредбата и преди публикуване, желаем среща между ресорния заместник министър и браншовите организации, ангажирани с биоземеделие и овощарство. |  |  |